പടക്കം പൊട്ടിച്ച് തുരത്താന് ശ്രമം യുവാവിനെ ചവിട്ടിയരച്ച് കാട്ടാന അസമില് യുവാവിനെ ചവിട്ടിയരച്ച് കാട്ടാന. തേയിലത്തോട്ടത്തിലിറങ്ങിയ കാട്ടാനകളെ തുരത്താനിറങ്ങിയവരുടെ ശ്രമം വന് അപകടത്തില് കലാശിക്കുകയായിരുന്നു. ജൂലൈ 25നാണ് ഞെട്ടിക്കുന്ന സംഭവം. ശബ്ദമുണ്ടാക്കിയും പാത്രം കൊട്ടിയും ബഹളമുണ്ടാക്കിയപ്പോള് കാട്ടാന തിരിഞ്ഞ് വന്ന് ആക്രമിക്കുകയായിരുന്നു. മുപ്പതോളം ആനകള് അടങ്ങുന്ന കാട്ടാനക്കൂട്ടമാണ് തേയിലത്തോട്ടത്തിലേക്കൊഴുകിയത് .ഇവയെ റോഡിന് മറുവശത്തേക്ക് ഓടിക്കാനുള്ള ശ്രമങ്ങളിലായിരുന്നു ഗ്രാമവാസികള് . പടക്കം പൊട്ടിച്ച് ശബ്ദമുണ്ടാക്കിയായിരുന്നു ആനകളെ തുരത്തിക്കൊണ്ടിരുന്നത്. ഇതിനിടയിലാണ് ഒരു ആന ആള്ക്കൂട്ടത്തിന് നേരെ പാഞ്ഞടുത്തത് .പാസ്കല് മുണ്ട എന്ന യുവാവ് ഓടുന്നതിനിടയില് വീണുപോവുകയായിരുന്നു. ഇയാളെ റോഡിലിട്ട് ചവിട്ടിയരച്ച ശേഷമാണ് കാട്ടാന പോയത് . അതെ സമയം ആക്രമണത്തില് ഗുരുതരമായി പരിക്കേറ്റ് ആശുപത്രിയിലെത്തിച്ചെങ്കിലും പാസ്കല് മുണ്ടയുടെ ജീവന് നഷ്ടപ്പെട്ടിരുന്നു . ജോലി സ്ഥലത്ത് നിന്ന് വീട്ടിലേക്ക് മടങ്ങുകയായിരുന്നു പാസ്കല് മുണ്ടയെന്നാണ് സൂചന. കൂട്ടമായി നീങ്ങുന്ന ആനകള് സാധാരണ ഗതിയില് ആക്രമിക്കില്ലെന്നാണ് വിദഗ്ധര് ചൂണ്ടിക്കാട്ടുന്നത് .നാട്ടുകാര് ഓടിക്കാനായി ശബ്ദമുണ്ടാക്കിയതും പടക്കം പൊട്ടിച്ചതുമാണ് ആനയെ പ്രകോപിപ്പിച്ചതെന്നാണ് വിദഗ്ധരുടെ നിരീക്ഷണംThe post പടക്കം പൊട്ടിച്ച് തുരത്താന് ശ്രമം യുവാവിനെ ചവിട്ടിയരച്ച് കാട്ടാന first appeared on MalayalamExpressOnline.